L 45/1458
ET
Euroopa Liidu Teataja
24.2.2022
KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 21
(jätkub)
PP 07 21 04
(jätkub) Märkused
Assigneering on ette nähtud selleks, et rahastada varasematel aastatel katseprojekti raames täitmata jäänud kulukohustusi.
Teaduslikud tõendid kogu maailmas näitavad, et üksildus ja toetava võrgustiku või suhtlusoskuste puudumine avaldavad mõju tervisele (nii füüsilisele kui ka vaimsele) ning neil on sotsiaalsed tagajärjed ning mõju inimeste töövõimele ja ühiskonnaliikmete omavahelistele sidemetele.
Üksildusel on palju sümptomeid (nt depressioon), mida mõnikord ravitakse, samal ajal kui probleemi algpõhjused jäävad lahendamata.
Üksilduse mõju on COVID-19 kriisi ajal ulatuslikult esile tõusnud, mis näitab isoleerituse negatiivset mõju sotsiaalsele ühtekuuluvusele ja vaimsele tervisele.
Üksildus ja COVID-19 mõjutavad oluliselt Euroopa elanikkonda, mitte ainult tervise ja sotsiaalse seotuse seisukohast, vaid ka majanduse tootlikkuse seisukohast.
Kiiresti arenevas ja muutuvas maailmas, kus on sageli rohkem virtuaalset kui füüsilist kontakti, eelkõige liikumispiirangute, eneseisolatsiooni või karantiini tingimustes, ja kus elanikkond vananeb ja on kultuuriliselt mitmekesine ning kus töötajatelt nõutakse keerukaid oskusi, tunneb üha rohkem inimesi end kõrvalejäetuna.
Individuaalsus, mis praegust ühiskonda iseloomustab, mureneb ja muutub isolatsiooniks, ning tipneb üksildusega.
Nendes vähestes riikides, kus enne COVID-19 kriisi on üksildusuuringud korraldatud, tunneb umbes 80 % elanikkonnast end aeg-ajalt üksikuna ja 10–13 % tunneb end püsivalt üksikuna.
Üksilduse probleem puudutab sügavalt mitte ainult eakaid, vaid eelkõige noori, kusjuures üksikuna tuntakse end kõige sagedamini noorukieas.
Praegu kasutatakse vähestes olemasolevates uuringutes erinevaid kriteeriume, vanuserühmi ja määratlusi.
Liidu tasandil on tehtud mitmeid väikesemahulisi algatusi: — poliitikaülevaade „Loneliness – an unequally shared burden in Europe“ (Üksildus – ebavõrdselt jagatud koormus Euroopas), milles esitatakse selleteemalisi tõendeid ja andmeid; — projekti VulnerABLE eesmärk oli paremini mõista, kuidas kõige paremini parandada kaitsetus ja isoleeritud olukorras elavate inimeste tervist, määrata kindlaks ja soovitada tõenditel põhinevaid poliitikastrateegiaid ning suurendada teadlikkust järeldustest ja toetada suutlikkuse suurendamist liikmesriikides; — Saksamaal toimus 2019. aasta septembris mitme liikmesriigi osalusel vastastikune hindamine, milles keskenduti projektidele, meetmetele ja strateegiatele võitluseks sotsiaalse eraldatuse, üksilduse ja sotsiaalse tõrjutuse vastu vanemas eas; — Euroopa elukvaliteedi uuring, mis annab teavet üksilduse kohta, sh peatselt valmiv aruanne „Elu, töö ja COVID-19“.
Kuigi need tegevused pakuvad erinevaid ja osalisi vaatepunkte üksildusele, on selge, et täielikuma ülevaate saamiseks on vaja põhjalikku uuringut, milles kasutatakse võrreldavaid andmeid, et pakkuda sidusrühmade osalusega tõhusaid ja jätkusuutlikke lahendusi.
Seega peaks uuring andma uut lisaväärtust, vältides samal ajal dubleerimist.
Üksildus avaldab püsivat mõju sotsiaalse tõrjutuse ja vaimse tervise probleemidele igas vanuse- ja soorühmas, ning enamikus riikides kannatavad mehed üksilduse all rohkem, kuigi andmeid napib.
Ida-lääne ja põhja-lõuna vahelist erinevust näitavad ka erinevused sugude lõikes, kusjuures idas kannatavad üksilduse all peamiselt naised, samas kui Lääne-Euroopas näib see olevat rohkem meeste probleem.